Document ID: 32013D0253

KOMISSION TÄYTÄNTÖÖNPANOPÄÄTÖS,
annettu 29 päivänä toukokuuta 2013,
tiettyjen kolmansien maiden ja tiettyjen kolmansien maiden alueiden tunnustamisesta vapaaksi (kaikista Citrukselle patogeenisistä) Xanthomonas campestris-, Cercospora angolensis Carv. & Mendes- tai (kaikista Citrukselle patogeenisistä) Guignardia citricarpa Kiely -kannoista tehdyn komission päätöksen 2006/473/EY muuttamisesta
(tiedoksiannettu numerolla C(2013) 3057)
(2013/253/EU)
EUROOPAN KOMISSIO, joka
ottaa huomioon Euroopan unionin toiminnasta tehdyn sopimuksen,
ottaa huomioon kasveille ja kasvituotteille haitallisten organismien yhteisöön kulkeutumisen ja siellä leviämisen estämiseen liittyvistä suojatoimenpiteistä 8 päivänä toukokuuta 2000 annetun neuvoston direktiivin 2000/29/EY (1) ja erityisesti sen liitteessä IV olevan A osan I jakson 16.2, 16.3 ja 16.4 kohdan,
sekä katsoo seuraavaa:
(1)
Tiettyjen kolmansien maiden ja tiettyjen kolmansien maiden alueiden tunnustamisesta vapaaksi (kaikista Citrukselle patogeenisistä) Xanthomonas campestris-, Cercospora angolensis Carv. & Mendes- tai (kaikista Citrukselle patogeenisistä) Guignardia citricarpa Kiely -kannoista 5 päivänä heinäkuuta 2006 tehdyllä komission päätöksellä 2006/473/EY (2) tunnustetaan tietyt kolmannet maat ja tiettyjen kolmansien maiden alueet vapaaksi näistä haitallisista organismeista.
(2)
Päätöksellä 2006/473/EY tunnustetaan Bangladesh vapaaksi Cercospora angolensis Carv. & Mendes- sekä (kaikista Citrukselle patogeenisistä) Guignardia citricarpa Kiely -kannoista. Elintarvike- ja eläinlääkintätoimiston Bangladeshissa kesäkuussa 2010 ja helmikuussa 2013 tekemien tarkastusten perusteella näyttää siltä, että Bangladeshia ei olisi enää tunnustettava vapaaksi näistä haitallisista organismeista.
(3)
Päätöksellä 2006/473/EY tunnustetaan tietyt Brasilian osavaltiot vapaaksi (kaikista Citrukselle patogeenisistä) Xanthomonas campestris -kannoista ja tietyt Brasilian osavaltiot vapaaksi (kaikista Citrukselle patogeenisistä) Guignardia citricarpa Kiely -kannoista. Brasilian toimittamien tietojen ja elintarvike- ja eläinlääkintätoimiston marraskuussa 2011 Brasiliassa tekemien tarkastusten perusteella Maranhãon, Mato Grosson ja Roraiman osavaltioita ei kuitenkaan enää olisi tunnustettava vapaaksi (kaikista Citrukselle patogeenisistä) Xanthomonas campestris -kannoista eikä Amazonasin, Bahian, Espírito Santon, Mato Grosson, Mato Grosso do Sulin, Minas Geraisin, Paranán ja Santa Catarinan osavaltioita vapaaksi (kaikista Citrukselle patogeenisistä) Guignardia citricarpa Kiely -kannoista.
(4)
Päätöksellä 2006/473/EY tunnustetaan Ghana vapaaksi Cercospora angolensis Carv. & Mendes- sekä (kaikista Citrukselle patogeenisistä) Guignardia citricarpa Kiely -kannoista. Elintarvike- ja eläinlääkintätoimiston Ghanassa huhti-toukokuussa 2012 tekemien tarkastusten perusteella näyttää siltä, että Ghanaa ei olisi enää tunnustettava vapaaksi näistä haitallisista organismeista.
(5)
Päätöksellä 2006/473/EY tunnustetaan Yhdysvallat vapaaksi (kaikista Citrukselle patogeenisistä) Guignardia citricarpa Kiely -kannoista. Yhdysvaltojen toimittamien tietojen perusteella Floridan osavaltiossa sijaitsevia Collierin, Hendryn ja Polkin piirikuntia ei kuitenkaan enää pitäisi tunnustaa vapaaksi mainituista haitallisista organismeista.
(6)
Päätöksellä 2006/473/EY tunnustetaan Sudan kolmantena maana vapaaksi Citrukselle patogeenisistä Xanthomonas campestris -kannoista. Vuonna 2011 Etelä-Sudanista tuli itsenäinen kansallisvaltio. Näin ollen Etelä-Sudan olisi lueteltava mainitussa päätöksessä kolmantena maana, joka on vapaa Citrukselle patogeenisistä Xanthomonas campestris -kannoista.
(7)
Sen vuoksi päätöstä 2006/473/EY olisi muutettava.
(8)
Tässä päätöksessä säädetyt toimenpiteet ovat pysyvän kasvinsuojelukomitean lausunnon mukaiset,
ON HYVÄKSYNYT TÄMÄN PÄÄTÖKSEN:
1 artikla
Muutetaan päätös 2006/473/EC seuraavasti:
1)
Muutetaan 1 artikla seuraavasti:
a)
Korvataan 1 kohdan b alakohta seuraavasti:
”b)
Afrikka: Etelä-Afrikka, Etelä-Sudan, Gambia, Ghana, Guinea, Kenia, Sudan, Swazimaa ja Zimbabwe;”.
b)
Korvataan 2 kohdan b alakohta seuraavasti:
”b)
Brasilia, lukuun ottamatta Maranhãon, Mato Grosson, Mato Grosso do Sulin, Minas Geraisin, Paranán, Rio Grande do Sulin, Roraiman, Santa Catarinan ja São Paulon osavaltioita;”.
2)
Korvataan 2 artiklan a ja b alakohta seuraavasti:
”a)
kaikki sitrushedelmiä tuottavat kolmannet maat Pohjois-, Keski- ja Etelä-Amerikassa sekä Karibialla, Aasiassa (lukuun ottamatta Bangladeshiä ja Jemeniä), Euroopassa ja Oseaniassa;
b)
kaikki sitrushedelmiä tuottavat kolmannet maat Afrikassa, lukuun ottamatta Angolaa, Gabonia, Ghanaa, Guineaa, Kamerunia, Keniaa, Keski-Afrikan tasavaltaa, Kongon demokraattista tasavaltaa, Mosambikia, Nigeriaa, Sambiaa, Ugandaa ja Zimbabwea.”.
3)
Muutetaan 3 artikla seuraavasti:
a)
Korvataan 1 kohdan a, b ja c alakohta seuraavasti:
”a)
kaikki sitrushedelmiä tuottavat kolmannet maat Pohjois-, Keski- ja Etelä-Amerikassa (lukuun ottamatta Argentiinaa, Brasiliaa ja Yhdysvaltoja), Karibialla ja Euroopassa;
b)
kaikki sitrushedelmiä tuottavat kolmannet maat Aasiassa, lukuun ottamatta Bangladeshia, Bhutania, Filippiinejä, Indonesiaa, Kiinaa ja Taiwania;
c)
kaikki sitrushedelmiä tuottavat kolmannet maat Afrikassa, lukuun ottamatta Etelä-Afrikkaa, Ghanaa, Keniaa, Mosambikia, Sambiaa, Swazimaata ja Zimbabwea;”.
b)
Korvataan 2 kohdan d alakohta seuraavasti:
”d)
Brasilia: koko Brasilia, lukuun ottamatta Amazonasin, Bahian, Espírito Santon, Mato Grosson, Mato Grosso do Sulin, Minas Geraisin, Paranán, Rio de Janeiron, Rio Grande do Sulin, Santa Catarinan ja São Paulon osavaltioita;”.
c)
Lisätään 2 kohtaan e alakohta seuraavasti:
”e)
Yhdysvallat: koko Yhdysvallat, lukuun ottamatta Floridan osavaltiossa sijaitsevia Collierin, Hendryn ja Polkin piirikuntia.”.
2 artikla
Tämä päätös on osoitettu kaikille jäsenvaltioille.
Tehty Brysselissä 29 päivänä toukokuuta 2013.

Labels: 13
18
17
6